fi fi fi fi en en en fi fi fi fi da fi fi fi fi fi fi fi fi da fi fi fi fi fi fi fi fi fi fi fi fi fi fi fi fi fi en fi fi en es en en en en fi fi de et it en da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi en fi fi fi fi fi fi en fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
Kun kauppaan alkoi tulla ensimmäisiä suomalaisia tuoreita mansikoita, niin pakkohan sieltä oli yksi rasiallinen niitä ostaa. Halusin leipoa jonkun kakun, mutten osannut päättää millaisen. En halunnut tehdä tavallista kermakakkua ja viimeksi tein mansikkamarenkikakun, joten en sellaistakaan halunnut tehdä uudestaan, vaikka se hyvää olikin. Yhdistin sitten täytekakkupohjan ja marengin mansikkarahkatäytteellä.
Tein siis ihan tavallisen kolmen munan täytekakkupohjan 18cm halkaisijaltaan olevaan vuokaan. Sitten tein kaksi marenkipohjaa suurinpiirtein halkaisijaltaan 18cm. Ohjeena käytin samaa kuin tässä aiemmin tekemässäni mansikkamarenkikakussa. Kostutin täytekakkupohjan sokerivedellä ja laitoin vaan tavallista mansikkarahkaa väliin. Sen ohjetta en edes muista, koska laitoin kaikki ihan summissa. Rahkaa taisi olla 250g ja kermaa 2-2,5dl. Yhteen väliin laitoin marenkipohjan ja sen lisäksi päällimmäiseksi vielä tuli marenkipohja, mansikkarahkaa ja tuoreita mansikoita. Halusin tarkoituksella tehdä tällaisen niin sanotun nakukakun, etten laittanut sivuille mitään koristeita vaan se sai jäädä paljaaksi. Sen huomasin, että seuraavana päivänä marenki oli saanut kosteutta rahkasta, joten se ei enää ollut niin ihanan rapea. Joten tällainen kakku kannattaa tarjoilla heti, mikäli on laittanut marenkia väliin.
Ehkä mä jo uskallan julkaista tänne kuvia meidän terassista, kun se alkaa kalusteidenkin puolesta olla valmis. Paljon pientä hommaa on vielä tekemättä, kuten maalausta, lautojen lisäämistä, terassin öljyämistä ja tietysti sisustamista jne, mutta kyllä tuossa nyt jo kelpaa olla!
Toukokuussa 2017 me alettiin purkamaan tätä meidän terassia. Mulla ei tähän ole juurikaan kuvaa laittaa, koska en yksityisyyssyistä halua koko asunnon julkisivua tänne blogin puolelle julkaista. Tämä yksi kuva varmasti kyllä antaa vähän kuvaa tuosta entisestä terassista. Siinä oli maassa betonilaatat ja niiden päällä puulaatat. Terassi oli ihan vino ja se oli laho vähän joka puolelta. Sen lisäksi tuo aita teki siitä tosi tukkoisen. Voin kertoa, että ei ollut kiva viettää tuossa kesäpäiviä lasten kanssa.
Loppukesästä mun isä oli Timon apuna ainakin pari viikonloppua ja ne tekikin tuota pitkää päivää. Jonkin verran tehtiin myös itse ja mäkin oon maalaillut esimerkiksi aitalautoja syksyn pimeinä iltoina lasten mentyä jo nukkumaan. Eihän siitä oikein mitään meinannut tulla lasten ollessa hereillä! Ennen talvea saatiin terassi siihen kuntoon, että katteet ja terassilaudat oli paikoillaan sekä oltiin saatu pystytettyä sivuaita eli viimeistelyä vaille valmis. Me ei laitettu terassille mitään muita aitoja kuin sivuaidat ja tää on ollu meille tosi hyvä ratkaisu, sillä voin esimerkiksi keittiössä laittaa ruokaa ja nään koko ajan ikkunasta, mitä meidän lapset tekee. Tykkään sitä paitsi ihan älyttömästi tuosta avoimesta terassista! Timo asensi vielä noiden valkoisten tolppien viereen ledvalot, jotka on kivan näköiset pimeällä!
Terassipöytä me hankittiin K-raudasta viime syksynä kesäkalusteiden loppuunmyynnistä. Se oli viimeinen ja vielä mallikappale niin saatiin se halvalla. Tuolit ostettiin tänä keväänä Tokmannilta. Säilytysarkku me käytiin hakemassa jokin aika sitten Minimanista. Oltiin kauan mietitty terassisohvaa, mutta en halunnut maksaa mieluisesta sohvasta 400-800€, niin olin jo ajatellut, ettei meille sohvaa tule. Näin kuitenkin Facebookin roskalavaryhmässä ilmoituksen, että joku halusi antaa kuormalavoista tehdyn sohvan ilmatteeksi. Kirjottelin äkkiä av:t ja yv:t sinne ja Timo haki kaverinsa kanssa nuo lavat meille. Ongelmaksi tuli sitten suht edullisten patjojen hankkiminen juuri tuota kokoa. Hain tällä viikolla sitten vihdoin Jyskistä pari patjaa (yht.60€), jotka ovat vähän liian pieniä syvyydeltään, mutta pituus on hyvä. Mukaan tarttui myös pari tyynyä alennuksesta (2,50€/kpl). Tarkoitus on ostaa vielä lisää tyynyjä selkänojaksi, kunhan löydän mieluisia.
Miltä tää muutos teidän mielestä näyttää?
Category: koti, remontti, sisustus, terassi
keskiviikko 4. heinäkuuta 2018
Postaus on toteutettu yhteistyössä Lomaleivon mökit kanssa
Mainitsinkin edellisessä kuulumispostauksessa, että vietin tuossa kesäkuun puolessa välissä kaksi yötä Joutsassa mökillä 15 muun bloggaajan kanssa. Reissu oli kyllä unohtumaton, vaikka aluksi mietinkin kuinka itse pärjään ilman lapsia kaksi yötä. Kotiäitinä sitä elää niin symbioosissa lastensa kanssa, vaikka mulla omaa aikaa onkin. En ole myöskään ollut heistä juurikaan öitä erossa ja esimerkiksi meidän 1½ -vuotiaalle tytölle tämä oli ensimmäinen kerta, kun en ollut yöllä paikalla. Osasin itse kuitenkin rentoutua, vaikka pari videopuhelua kotiin soittelinkin.
Perjantaina iltapäivällä lähdettiin Nooran kanssa ajelemaan Seinäjoelta Lomaleivon mökeille, jonne kesti ajaa noin kolmisen tuntia. Lomaleivon mökit sijaitsevat Keski-Suomessa Joutsan kunnassa, lähellä Jyväskylää. Heillä on kolme viiden tähden mökkiä Kielo, Kissankello, Kaisla ja pieni yhden tähden kesätorppa Himma. Me bloggaajat majoituimme Kielossa ja Kissankellossa, jotka sijaitsevat ihan mökkien isännän ja emännän Violan ja Kalevin kodin ja lammastilan vieressä. Näissä mökeissä ei ollut rantaa ihan lähellä, mutta toisaalta eipä sitä kaivannut, sillä mökkien terassilla meitä odotti kuumalla vedellä varustetut ulkoporeammeet. Rantaan oli kuitenkin 200m joten jos järvivettä kaipasi, niin sinnekin oli mahdollista päästä. Kaisla mökki sijaitsi vähän kauempana ja siinä oli järvenranta vieressä.
Itse nukuin Kissankello -mökissä, joka on valmistunut vuonna 2014. Täytyy nyt ensimmäisenä sanoa, että mökit oli aivan ihania ja niiden sisustukseen oli erityisesti kiinnitetty huomiota. Mökissä oli kaikki mitä mökkilomaan nyt tarvitsi ja paljon enemmän! Löytyi suihku, sauna, ulkoporeamme, grilli, kesäkeittiö, lapsille leikkimökki ja erillinen leikkipaikka Kielo -mökissä. Rannasta löytyi polkuvene ja soutuvene, jotka olivat vapaasti käytettävissä.
Jos tykkää vähän alkeellisemmasta ja vanhanajan maalaisromanttisesta yöpymisestä, niin on mahdollista vuokrata myös yhden tähden kesätorppa Himma, josta löytyy nukkumapaikat neljälle, ulkohuussi, mutta myös juuri kesäkuussa valmistunut pihasauna ja palju.
Lauantaina tilan emäntä ja mökkien vuokraaja Viola oli tehnyt meille ihanan aamupalan ja oli leiponut meitä varten itse sämpylöitäkin. Hän otti muutenkin meidät tosi lämpimästi vastaan. Viola kertoi aamupalan yhteydessä enemmän mökeistä ja Röykkälän lammastilasta, jossa heillä on seitsemänkymmentä lammasta. Pääsimmekin tutustumaan lampaisiin ja mieleen jäi erityisesti tilan Olivia-lammas, joka kulki perheen koiran mukana vähän niin kuin lemmikkinä. Olivian elämään pääsee tutustumaan Instagramissa @olivia.lammas
Aamupalan jälkeen lähdimme suurimman osan bloggaajien kanssa kävelemään ja tietysti kuvailemaan Leivonmäen kansallispuistoon, joka on ihan lähellä näitä mökkejä. Menimme lyhyemmän reitin joka taisi olla jonkun parin kilsan mittainen. Onneksi vauva ei vielä painanut vatsassa, niin pysyin muiden mukana eikä esimerkiksi supistellut tai ollut pissahätä kokoajan! Siellä oli muuten ihan älyttömän upeat maisemat!
Meidän lomaan tietysti kuului näiden lisäksi paljon poreammeessa istuskelua, grillausta, kuvailua, Aliasta ja hyviä ruokia. Lauantaina oltiin rannalla kuvailemassa ihanaa auringonlaskua. Osa kävi uimassa, mutta itse keskityin sillä kertaa vain kuvailemiseen ja hyttysten häätämiseen. Sunnuntaiaamuna toteutettiin herkullinen brunssi hedelmineen ja Mikki Hiiri -pannukakkuineen, jonka jälkeen laitettiin tavarat kasaan ja lähdimme ajelemaan kohti kotia. Olin kyllä ihan väsynyt monta päivää reissun jälkeen, mutta olihan tämä unohtumaton loma ihanien tyttöjen kanssa.♥
Voin kyllä lämpimästi suositella Lomaleivon mökkejä muillekin ja itsekin mietin, että voisin ihan hyvin mennä miehen ja lasten kanssa mökille uudestaankin. Olisi kiva päästä kokemaan myös ulkoporeamme talvella.♥
Kiitos Lomaleivon mökit ja Röykkälän lammastila sekä muut bloggaajatytöt ihanasta reissusta!♥
Muiden bloggaajien postauksia mökkireissusta:
(päivittelen listaa sitä mukaa, kun postauksia ilmestyy)
Category: lifestyle, matkailu, oma elämä, reissut, yhteistyö
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
CopyRight © | Theme Designed By Hello Manhattan